《沁园春 由丹阳至京口舟中放歌》
清代·陈维崧

月黑庱亭，风吼练湖，雪山皑皑。正楚天欲压，樯多于荠，吴波乍染，岸碧如苔。

对此苍茫，居然辽落，记否江东出霸才。斜阳恨，惹行人凭吊，商女悲哀。

丹徒客昨帆开。问刘季奴今安在哉。奈六朝剩垒，沙淘浪洗，千寻断锁，雨蚀烟埋。

下濑艨艟，横江士马，重见连云列戍排。吾衰矣，且沽京口酒，上妙高台。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。